Uitspraak voorbehou in porno-saakArgieffoto Uitspraak is tot 10 Desember voorbehou. On Digital Media (ODM) wil toestemming hê om teen regter Lee Bozalek se uitspraak te appelleer. Bozalak het vroeër beveel dat die Onafhanklike Kommunikasie-owerheid van Suid-Afrika (Okosa) se besluit om pornografiese materiaal op drie TV-kanale toe te laat, hersien moet word. OMD het Vrydag aangevoer dat daar redelike vooruitsigte van sukses is indien die appèlhof in Bloemfontein Bozalek se besluit kan hersien. On Digital Media (ODM) – wat as StarSat (voorheen TopTV) bedryf word – is in April verlede jaar lisensies toegestaan om Playboy TV, Desire TV en Brazzers uit te saai. Die organisasies Justice Alliance for SA (Jasa) en Doctors for Life en Cause for Justice (CFJ) het Okosa se besluit om die lisensies toe te staan aangevat.